Mestská časť Bratislava - Nové Mesto

Materiál na rokovanie
Miestneho zastupiteľstva
dňa 24.04.2015

Voľba miestneho kontrolóra mestskej časti Bratislava – Nové Mesto, 
návrh na určenie platu a schválenie odmeny miestneho kontrolóra mestskej časti Bratislava – Nové Mesto, 
návrh na voľbu tajomníka Komisie na ochranu verejného záujmu pri výkone funkcií verejných funkcionárov Miestneho zastupiteľstva mestskej časti Bratislava - Nové Mesto s výkonom agendy sťažností voči voleným funkcionárom mestskej časti Bratislava - Nové Mesto

Predkladá: 						Materiál obsahuje

Mgr. Rudolf Kusý					1.Návrh uznesenia  
starosta						2.Dôvodovú správu
3.Zápisnica komisie na vyhodnotenie splnenia podmienok zo dňa 07.04.2015
4.Životopisy uchádzačov o funkciu miestneho kontrolóra
5.Oznámenie štatistického úradu o priemernej mesačnej mzde zamestnanca hospodárstva

Spracovateľ:                                  					Stanovisko právnej
skupiny:
Mgr. Ing. Ľubomír Baník   		                        		
prednosta Miestneho úradu							

Na rokovanie prizvať:
- spracovateľa                        

apríl 2015
Návrh uznesenia:

Miestne zastupiteľstvo

A.	mení

uznesenie Miestneho zastupiteľstva mestskej časti Bratislava – Nové Mesto č. 02/44 zo dňa 17.02.2015 v časti II. bod 3. a jeho znenie je nasledovné: 
„Funkčné obdobie miestneho kontrolóra sa začína dňom, ktorý je určený ako deň nástupu do práce, týmto dňom je 27.04.2015“

B. 	berie na vedomie 

1.	zápisnicu komisie vymenovanej starostom na otváranie obálok s prihláškami kandidátov na funkciu miestneho kontrolóra a na posúdenie splnenia náležitostí prihlášok jednotlivých kandidátov na funkciu miestneho mestskej časti Bratislava – Nové Mesto zo dňa 07.04.2015 o 15.00 hod.
2.	zoznam kandidátov, ktorí splnili podmienky uchádzačov o funkciu miestneho kontrolóra mestskej časti Bratislava – Nové Mesto
	- Ing. Pavol Baxa
- Ing. Martin Böhm
- Ing. Pavol Galamboš
- Ing. Michal Horváth
- Ing. Vladimír Mráz
- Ing. Karol Vavrinec
3.	životopisy kandidátov, ktorí splnili podmienky uchádzačov o funkciu miestneho kontrolóra mestskej časti Bratislava – Nové Mesto

C.	súhlasí

aby uchádzači, ktorí splnili podmienky uchádzačov o funkciu miestneho kontrolóra mestskej časti Bratislava – Nové Mesto, vystúpili / predstavili sa pred poslancami miestneho zastupiteľstva, v časovom rozsahu 5 minút, a to v abecednom poradí. Po skončení vystúpenia jednotlivých uchádzačov bude umožnené poslancom Miestneho zastupiteľstva mestskej časti Bratislava – Nové Mesto im klásť otázky.

D.	berie na vedomie
	
ústne podanú správu predsedu volebnej komisie o výsledku hlasovania na výber uchádzačov o funkciu miestneho kontrolóra mestskej časti Bratislava – Nové Mesto

E.	konštatuje 
	
že voľba miestneho kontrolóra mestskej časti Bratislava – Nové Mesto sa uskutočnila v súlade so zákonom č. 369/1990 Zb. o obecnom zriadení v znení neskorších predpisov, ako aj v súlade s uznesením miestneho zastupiteľstva mestskej časti Bratislava – Nové Mesto č. 02/44 zo dňa 17.02.2015 a uznesenia č. 03/06 zo dňa14.04.2015

F.	volí
	
v súlade s § 11 ods. 4 písm. j), § 18a ods. 5 zákona č. 369/1990 Zb. o obecnom zriadení v znení neskorších predpisov, § 7 ods. 4 zákona č. 377/1990 Zb. o hlavnom meste Slovenskej republiky Bratislave v znení neskorších predpisov, článku 18 ods. 4 písm. k) Štatútu hlavného mesta Slovenskej republiky Bratislavy v znení neskorších predpisov, do funkcie miestneho kontrolóra mestskej časti Bratislava – Nové Mesto ............................................. na obdobie šiestich rokov odo dňa nástupu do práce.

G.	určuje

1. 	rozsah výkonu funkcie miestneho kontrolóra mestskej časti Bratislava – Nové Mesto v súlade s ust. § 11 ods. 4 písm. j) zákona č. 369/1990 Zb. o obecnom zriadení v znení neskorších predpisov, a to v rozsahu vymedzenom v § 18d zákona č. 369/1990 Zb. o obecnom zriadení v znení neskorších predpisov 
2.	plat miestneho kontrolóra mestskej časti Bratislava – Nové Mesto v súlade s ust. § 11 ods. 4 písm. j) a § 18c ods. 1 písm. g) v spojení s § 18c ods. 4 zákona č. 369/1990 Zb. o obecnom zriadení v znení neskorších predpisov, a to vo výške 1922,00 €/mesiac

H.	schvaľuje

odmenu miestnemu kontrolórovi mestskej časti Bratislava – Nové Mesto v súlade s ust. § 11 ods. 4 písm. j) a § 18c ods. 5 zákona č. 369/1990 Zb. o obecnom zriadení v znení neskorších predpisov, ako aj v súlade s ust. § 15 ods. 2 písm. k) zákona č. 377/1990 Zb. o hlavnom meste Slovenskej republiky Bratislave v znení neskorších predpisov a čl. 18 ods. 4 písm. l) Štatútu hlavného mesta Slovenskej republiky Bratislavy, a to vo výške 20% z určeného platu, t.j. vo výške 384,40 €/mesiac

I.	volí
	
miestneho kontrolóra za tajomníka Komisie na ochranu verejného záujmu pri výkone funkcií verejných funkcionárov Miestneho zastupiteľstva mestskej časti Bratislava -Nové Mesto s výkonom agendy sťažností voči voleným funkcionárom mestskej časti Bratislava - Nové Mesto

a)  bez pripomienok

b)  s pripomienkami

Dôvodová správa:

Nakoľko v uznesení Miestneho zastupiteľstva (ďalej len „MZ“) č. 02/44 zo dňa 17.02.2015 v časti II. bod. 3 bol uvedený deň nástupu do práce miestneho kontrolóra 15.04.2015 a uznesením MZ č. 03/06 zo dňa 14.04.2015 bol zmenený termín voľby miestneho kontrolóra na deň 24.04.2015, bolo potrebné upraviť aj dátum nástupu miestneho kontrolóra do práce, a to na najbližší pracovný deň nasledujúci po voľbe miestneho kontrolóra z dôvodu jeho prihlásenia do príslušných poisťovní. 

V zmysle uznesenia MZ č. 02/44 v spojení s uznesením MZ č. 03/06 (ďalej spolu v texte ako „uznesenia“) bol posunutý termín voľby miestneho kontrolóra na deň 24.04.2015. Vzhľadom na uvedenú skutočnosť sa v tento deň vykoná voľba za podmienok stanovených vo vyššie uvedených uzneseniach a to v súlade s platnými právnymi predpismi.

Kandidáti na ustanovenie do funkcie miestneho kontrolóra splnili všetky podmienky stanovené vo vyššie uvedených uzneseniach MZ, tak ako je zrejmé z predloženej zápisnice komisie vymenovanej starostom na otváranie obálok s prihláškami kandidátov na funkciu miestneho kontrolóra a na posúdenie splnenia náležitostí prihlášok jednotlivých kandidátov na funkciu miestneho kontrolóra mestskej časti Bratislava – Nové Mesto zo dňa 07.04.2015 o 15.00 hod..

Kandidáti na ustanovenie do funkcie miestneho kontrolóra (ďalej len „kandidáti“) boli pozvaní na účasť na voľbe miestneho kontrolóra, pričom ich životopisy sú uvedené v prílohe tohto materiálu. 

Kandidáti sa predstavia pred poslancami MZ svojim vystúpením v trvaní 5 minút v abecednom poradí, pričom po skončení vystúpenia všetkých kandidátov, im bude možné klásť otázky. 

Následne predseda volebnej komisie ústne upovedomí o výsledku hlasovania na obsadenie funkcie miestneho kontrolóra. 

V súlade s ust. § 11 ods. 4 písm. j) zákona o obecnom zriadení je potrebné, aby MZ určilo rozsah výkonu funkcie miestneho kontrolóra a zároveň podľa s ust. § 11 ods. 4 písm. j) v spojitosti s ust. § 18c zákona o obecnom zriadení v spojitosti s ust. § 15 ods. 2 písm. k) zákona o hl. meste SR BA a štatútu BA – čl. 18 ods. 4 písm. l) určilo plat miestneho kontrolóra a schválilo jeho odmenu.

Miestnemu kontrolórovi patrí plat, ktorý je súčinom  priemernej mesačnej mzdy zamestnanca v národnom hospodárstve, vyčíslenej na základe údajov Štatistického úradu Slovenskej republiky za predchádzajúci rok a koeficientu podľa počtu obyvateľov obce, ktorý je v mestskej časti Bratislava - Nové Mesto podľa § 18c) ods. 1 písm. g) zákona pre počet obyvateľov od 20 001 do 50 000 stanovený  vo výške 2,24.

Uznesením  MZ možno  schváliť miestnemu kontrolórovi mesačnú odmenu až do 30 % z mesačného platu.

Miestnemu kontrolórovi sa priznáva mesačný plat takto:

Priemerná mesačná mzda zamestnanca hospodárstva SR za rok 2014	858,00 €	
Koeficient podľa počtu obyvateľov 	2,24 €	
 	 	
Mesačný plat - výpočet:	 	
858 x 2,24 	1 921,92 €  	
 	 	
Po zaokrúhlení                                                                                                 	1 922,00 €	
 	 	
Mesačná odmena vo výške 20% mesačného platu, t.j.	384,40 €	
Mesačný príjem /plat + odmena/ činí:	 2 306,40 €	

Nakoľko vo funkcii tajomníka Komisie na ochranu verejného záujmu pri výkone funkcií verejných funkcionárov MZ MČ s výkonom agendy sťažností voči voleným funkcionárom MČ bol ustanovený predchádzajúci miestny kontrolór, navrhujeme ustanoviť novo zvoleného miestneho kontrolóra do tejto funkcie. 

V súvislosti s predloženými životopismi kandidátov je potrebné dať do pozornosti zákon č. 122/2013 Z. z. o ochrane osobných údajov v znení neskorších predpisov, a to z dôvodu, že súhlasy predložené zo strany kandidátov na výber do funkcie miestneho kontrolóra boli dané výlučne v rozsahu „spracovávania osobných údajov za účelom účasti vo voľbe miestneho kontrolóra, si Vám dovoľujeme dať do pozornosti nasledujúce ustanovenia: 

§ 4 ods. 1 - Osobnými údajmi sú údaje týkajúce sa určenej alebo určiteľnej fyzickej osoby, pričom takou osobou je osoba, ktorú možno určiť priamo alebo nepriamo, najmä na základe všeobecne použiteľného identifikátora alebo na základe jednej či viacerých charakteristík alebo znakov, ktoré tvoria jej fyzickú, fyziologickú, psychickú, mentálnu, ekonomickú, kultúrnu alebo sociálnu identitu.

§ 4 ods. 1 písm. b) - prevádzkovateľom každý, kto sám alebo spoločne s inými vymedzí účel spracúvania osobných údajov, určí podmienky ich spracúvania a spracúva osobné údaje vo vlastnom mene

§ 4 ods. 3 písm. a) bod 2. a 3. – na účely zákona o ochrane osobných údajov sa ďalej rozumie spracúvaním osobných údajov vykonávanie operácií alebo súboru operácií s osobnými údajmi, najmä ich získavanie, zhromažďovanie, šírenie, zaznamenávanie, usporadúvanie, prepracúvanie alebo zmena, vyhľadávanie, prehliadanie, preskupovanie, kombinovanie, premiestňovanie, využívanie, uchovávanie, blokovanie, likvidácia, ich cezhraničný prenos, poskytovanie, sprístupňovanie alebo zverejňovanie; niektorými operáciami s osobnými údajmi sa podľa prvej vety ďalej rozumie
2. sprístupňovaním osobných údajov oznámenie osobných údajov alebo umožnenie prístupu k nim príjemcovi, ktorý ich ďalej nespracúva, 
3. zverejňovaním osobných údajov publikovanie, uverejnenie alebo vystavenie osobných údajov na verejnosti prostredníctvom masovokomunikačných prostriedkov, verejne prístupných počítačových sietí, verejným vykonaním alebo vystavením diela,8) verejným vyhlásením, uvedením vo verejnom zozname, v registri alebo v operáte,9) ich umiestnením na úradnej tabuli alebo na inom verejne prístupnom mieste.

§ 4 ods. 3 písm. c) a d) - účelom spracúvania osobných údajov je vopred jednoznačne vymedzený alebo ustanovený zámer spracúvania osobných údajov, ktorý sa viaže na určitú činnosť. Súhlasom dotknutej osoby akýkoľvek slobodne daný výslovný a zrozumiteľný prejav vôle, ktorým dotknutá osoba na základe poskytnutých informácií vyjadruje súhlas so spracúvaním svojich osobných údajov.

§ 5 ods. 1 - Osobné údaje možno spracúvať len spôsobom ustanoveným týmto zákonom a v jeho medziach tak, aby nedošlo k porušeniu základných práv a slobôd dotknutých osôb, najmä k porušeniu ich práva na zachovanie ľudskej dôstojnosti alebo k iným neoprávneným zásahom do ich práva na ochranu súkromia.

§ 6 ods. 2 písm. a) – prevádzkovateľ je povinný pred začatím spracúvania osobných údajov vymedziť účel spracúvania osobných údajov; účel spracúvania osobných údajov musí byť jasný, vymedzený jednoznačne a konkrétne a musí byť v súlade s Ústavou Slovenskej republiky, ústavnými zákonmi, zákonmi a medzinárodnými zmluvami, ktorými je Slovenská republika viazaná.

§ 6 ods. 4 - Zhromaždené osobné údaje na pôvodne určený účel prevádzkovateľ nemôže spracúvať na iný účel, ktorý je nezlučiteľný s pôvodným účelom spracúvania.

§ 11 ods. 2 - Ak prevádzkovateľ spracúva osobné údaje, na ktoré je potrebný súhlas dotknutej osoby a vzniknú pochybnosti o udelení súhlasu dotknutej osoby, prevádzkovateľ je povinný úradu hodnoverne preukázať, že mu dotknutá osoba súhlas poskytla.

§ 11 ods. 4 - Súhlas sa preukazuje zvukovým alebo zvukovo-obrazovým záznamom alebo čestným vyhlásením toho, kto poskytol osobné údaje do informačného systému, alebo iným hodnoverným spôsobom. Písomný súhlas sa preukazuje dokladom, ktorý potvrdzuje poskytnutie súhlasu. Dôkaz o súhlase obsahuje najmä údaj o tom, kto súhlas poskytol, komu sa tento súhlas dáva, na aký účel, zoznam alebo rozsah osobných údajov a čas platnosti súhlasu. Súhlas daný v písomnej podobe je bez vlastnoručného podpisu toho, kto súhlas dáva, neplatný. Za súhlas v písomnej podobe sa považuje aj súhlas podpísaný zaručeným elektronickým podpisom.

Vzhľadom na vyššie uvedené skutočnosti je zrejmé, že životopisy poskytnuté zo strany kandidátov vykazujú znaky ochrany osobných údajov, t.j. je potrebné sa pri ich zverejňovaní riadiť ustanovenia zákona o ochrane osobných údajov. V súvislosti s poskytnutým písomným súhlasom kandidátov, je potrebné uviesť, že v tom nebol dostatočne, jasne a konkrétne vymedzený účel spracovania osobných údajov. 

V súvislosti s uvedenými skutočnosťami dávame do pozornosti, že jednotlivý kandidáti s výnimkou Ing. Michala Horvátha, priamo na rokovaní MZ dňa 14.04.2015 dali svoj výslovný súhlas so zverejnením ich životopisov, čo je z hľadiska predmetného zákona postačujúce. Ing. Michal Horváth, dal svoj súhlas dodatočne.